
Üksindus mõjub tervisele halvemini, kui liigsed kilod 


Helsingi Sõnumite (19.02.2014) artikli kohaselt halvendab üksindus unekvaliteeti, tõstab 
vererõhku ja lisab masendust. Chicago ülikooli uuringutest tuleb välja, et üksindus on 
kahkordne risk enneaegseks suremiseks võrreldes ülekaalulisusega. Üksindus on peaaegu 
sama kahjulik, kui vaesus, mis on tõdetud lisavat enneaegse suremuse riski isegi kuni 
viiendiku võrra. 


Üksinduse mõju enneaegsele suremusele ei saadud põhjendada ainuüksi ebatervislike 
eluviiside lisandumisega. Stress ja ebaõnnestumised on lihtsamad üle elada, kui on keegi, 
kellega neid jagada. Üksindust lisavad vanenemise poolt põhjustatud vaevused, nagu 
kuulmise, nägemise ja liikumisvõime nõrgenemine. Uuringutes osales kuue aasta jooksul 
2100 üle 55-aastast patsienti. 


Sool ja kaalium: milline on nende osa meie tervislikus 
toitumises? 


Täiskasvanud inimene tarvitab tavaliselt umbes 6 kuni 18 grammi keedusoola (NaCl) 
päevas. See on umbkaudu 1 kuni 3 teelusikatäit. Tegelikult vajab meie keha soola vaid 2300 
milligrammi päevas ja kui tegemist on meniere'i haigust põdeva inimesega, võib liigne sool 
põhjustada haigusnähtuste ägenemist. 


Vähendades naatriumi kogust on võimalik ka vähendada või hoopiski vältida kõrget 
vererõhku, mis mõjub kahjulikult südamele. Kardiovaskulaarsed (südame-) haigused on 
enneaegse surma põhjustajad on esikohal USA-s läbiviidud uuringute tulemusel. Naatriumi 
kahjulik mõju meniere'i haiguse puhul on samuti kindlaks tehtud. 


Ameerika Südameassotsiatsioon soovituste kohaselt peaks iga inimene tarvitama ööpäevas 
mitte rohkem, kui 2300 mg naatriumi. See on umbes 1 - 1/4 teelusikatäit naatriumkloriidi 
(keedusoola). Paljud toidud sisaldavad soola, kuid suurema osa selle kogusest lisatakse 
pooltoodete valmistamisel või kodusel toidutegemisel. See on põhjus, miks me peame 
olema teadlikud toidu soolasisaldusest, kui meil on kavatsus vähendada oma 
naatriumitarbinist. 


Kui te ostate mistahes toiduaineid, uurige hoolikalt silti pakendil. Vastavalt USA 
Tervishoiuameti määrusele peab iga valmistaja märkima sildil viimase kui ühe koostisaine, 
mis on pakendisoleval toiduainel. Jälgige sildil sõnu sooda, naatrium ja sümbolit Na. Need 
kõik tähistavad naatriumit, mis sisaldub toiduaines. 


Kas te einestate tihti väljapool kodu? Restoranis või sööklas on toidu naatriumisisalduse 
kontrollimine keerukas. Sellisel juhul tuleb toidu tellimisel olla arukas. Ärge tellige toite, 
mis oma loomu poolest sisaldavad palju soola - soolakala, marineeritud köögiviljad. 
Unustage laualolev soolatoos - toidu maitsestamiseks sobib ka pipar või sidrunimahl. 
Teatage juba toidu tellimisel, et sellele ei lisataks soola. Kuna restoranides valmistatakse toit 
enamasti üksiktellimusena, on köögipersonalil lihtne vältida soolatarvitamist teie tellimuse 
puhul. 


Kui teil on diagnoositud ükskõik, milline südamehaigus või meniere'i haigus, on kindlasti 
vaja järgida madala naatriumisisaldusega dieeti või sellele lisaks kasutada diureetikume, mis 
suurendavad uriinieraldumist vedeliku vähendamise otstarbel (ettevaatust! Võivad 
suurendada tinnitust) 


On olemas diureetikume, mis aitavad kaasa naatriumi eraldumisele organismist uriiniga ja 
samas vähendavad ka kaaliumi sisaldust. On teada, et mõlemad, nii naatriumkloriid, kui ka 
kaalium on eluliselt tähtsad organismile. Kuid seda ainult teatava piirini. Üle selle muutuvad 
need juba kahjulikuks. Tõsi küll, kaaliumi liig ei ole enamasti ohtlik. Kui palju on liiga? 
Vaatame kõigepealt kaaliumi. 


Kaalium 


http:/lpi.oregonstate.edu/infocenter/minerals/potassium/ 


Kaaliumil on väga tähtis roll elusrakkudes. See on mineraal, nagu ka sool. See osaleb 
paljudes bioloogilistes tegevustes, nagu lihaste liikumises, energia ülekandmises, 
närviimpulsside edastamises. Nagu näete, on see kõik ülioluline. Kaaliumi liigne 
tarvitamine ei ole samuti päris ohutu. Kui inimene toitub mitmekülgselt, piisab tavaliselt 
toidust saadavast kaaliumist. Inimkeha kaaliumisisaldus on umbes 250 gr. Kaaliumi 
ööpäevaselt saadavat kogust 1800 - 5600 mg vahel peetakse normaalseks. 


Kaalium sisaldub paljudes toiduainetes, kuis eda lisatakse ka tööstuslikult valmistatavatele 
toodetele. Kõige rikkalikumalt leidub kaaliumi töötlemata toiduainetes, eriti puuviljades, 
paljudes köögiviljades ja värskes lihas. Kuna diureetikud viivad organismist välja niihästi 
naatriumi, kui ka kaaliumi, siis on oluline nende tarvitamisel jälgida oma verepilti, et vältida 
nende puudust organismis. Järgnevalt on nimekiri toiduainetest, mis on rikkad kaaliumi 
poolest. Kui teil on kombeks aeg-ajalt midagi näksida, siis tarvitage just neid. 


Esimene rühm koosneb kõrge kaaliumisisaldusega toiduainetest (600mg) 
12 kuivatatud aprikoosi 


5 kuivatatud virsikut 

1 tass põldube 

1 tass mistahestahes liiki keedetud kaunvilju 
1 tass keedetud spinatit 


1/2 tassi rosinaid 


Teine rühm sisaldab 400 mg kaaliumi: 
90 gr kanaliha 
90 grammi turska või hiidlesta 
1/2 tassi avokaadokuubikuid 
1 keskmine banaan 
1 tass tükeldatud dessertmelonit e. kantaluupi 


Kolmandas rühmas on 300 mg kaaliumi: 
1/2 tassi tomatimahla 
60 grammi mistahes pähkeid 


Kui inimesele on välja kirjutatud diureetikumid ja need ei kuulu "kaaliumi sáástvate" 
klassi, võib juhtuda, et organismis tekib kaaliumipuudus. See juhtub siis, kui vedelikuhulk 
organismis väheneb, kuid koos sellega väheneb ka kaaliumi tase. See avaldub üldise 
nõrkuse ja reaktsioonide aeglustumisena. Pulsisagedus väheneb. Selline inimene on 


tavaliselt kaotanud ka huvi ümbritseva vastu. Arsti järelvalve all on pöhjuse 
kindlakstegemine lihtne, kuid kodusel teel peaaegu vöimatu.. Sellepärast peab 
diureetikumide tarvitamisel tegema koostööd arstiga. 


Sool ja selle varjatud allikad 


Nagu paljudele teistele, võib ka teie arst soovitada teil loobuda soolast või vähendada selle 
tarvitamist. Aga kuidas teha kindlaks, kui palju on liiga palju? Kuidas te teate, et te tarvitate 
seda liiga palju? Sool on looduslikult paljudes toitudes ja seda kasutatakse ka toitude 
säilitamisvahendina. Isegi, kui te ei loe, mida teie toidupakend sisaldab, tunnete te liigse 
soola toimet oma kätes, jalgades ja rinnus. Kuid kõige ohtlikum on, et te tunnete seda ka 
oma südames. Kuidas siis süüa ilma, et see mõjuks kahjulikult tervisele? Keegi ei taha ju 
süüa midagi liiga palju, eriti soola. 


Normaalne soolakogus päevas - 1100-2200 mg 
Kõrge soolakogus päevas - 4000-6000 mg 
Madal soolakogus päevas - 400-1000 mg 

Kõrge vererõhk avaldab survet veresoonte seintele ja pikemaajalisel kestmisel nö. kulutab 
need läbi. Inimesed, kes kannatavad kõrgvererõhu käes, saavad teistest sagedamini 
südamehaigusi või infarkte. Kuna sa tead, milline peaks olema sinu tervislik menüü, siis 


oleks tark seda järgida. Oma tervise eest vastutad sina ise, mitte sinu arst. Seega väldi 
kindlasti soola liigtarvitamist 


1/4 teelusikatäit soola = 500 mg naatriumi 


1/4 teelusikatäit söögisoodat = 250 mg naatriumi 


Paljud toidud sisaldavad looduslikult naatriumi. Kuid paljudel juhtudel lisatakse seda 
tööstuslikult või ka kodusel teel valmistatud toitudesse. Just seetõttu peame teadma 
naatriumi üldkogust ostetavates või valmistatavates toitudes. Kui te ostate toitu, lugege alati, 
mis on kirjutatud toote pakendile. Te imestate, kui avastate, kui palju naatriumi sisaldavaid 
komponente on toitudele lisartud. Nagu ülalpool ju öeldud, koosneb sool, sooda, aga ka 
säilitusainena tuntud naatriumglutamaat suures osas naatriumist. 


On üsna lihtne kindlaks teha, kas keegi tarvitab liigselt soola. See ladestub organismis ja 
väljendub peaasjalikult tursunud käte, jalgade ja eriti pahkluudena. Samuti toob see kaasa 
hingamisvaegused. On üsna tõenäoline, et teie arst kirjutab teile välja diureetikumid, kui te 
kaebate kopsupuudulikuse üle. Kuid kui teil esinevad tursunud käed ja pahkluud, siis aitab 
alguses, kui te lihtsalt annate neile puhkust ehk tõstate need mõneks ajaks kõrgemale. 
Kuid see ei lahenda probleemi algpõhjust. 


Kuidas einestada väljas ja siiski püsida tervislikuna? Tellige valikuliselt. Tutvuge hoolikalt 
menüüga ja tellige neid toite, milledes tõenäoliselt on vähem soola. Ärge lisage lauas 
toitudele soola, vaid maitsestage neid selle asemel pipraga. Kodus kasutage sidrunimahla 
kala juurde ja köögivilju soola asemel. Alguses võib see olla harjumatu, kuid sellega harjub 
ruttu. = Inglise keele oskajatele on järgnevalt väga praktiline lehekülg: 
http://oto.wustl.edu/men/sodium.htm 


Kokkuvöttes hoolitsege veidi rohkem oma menüü tile. Olge loomingulised ja katsetavad 
igapdevaste toitude valmistamisel. Kasutage värskeid ürte ja vürtse, et tuua välja toidu 
loomulik maitse. Kasutage sidrunimahla, veini ja veiniäädikat, värskelt jahvatatud pipart. 
Marineerige liha apelsini- või ananassimahlaga. Hea tulemuse saab keefiris 
marineerimisega. Kodulindude puhul kasutage küüslauku, seeni, jõhvikaid, apelsiniviile, 
veini, karrit, paprikat, peterselli, salveid ja sibulat. Kalade puhul kasutada punet, sibulat, 
värskeid seeni, sinepipulbrit, rohelist pipart ja ingverit. Sealiha valmistamiseks kasutage 
õunapüreed, õunu, küüslauku, sibulat, salveid. Kasutage maitseaineteks pulbrid 
valmissegude asemel. Kasutage näiteks küüslaugu pulbrit küüslaugusoola asemel. Ärge 
lisage soola või spetsiaalseid eelpakendatud maitseained (kastmed) oma toidule: need 
võivad olla väga kõrge soolasisaldusega. Vältige toite, mis on valmistatud koos kastmega, 
vaid valmistage kaste eraldi vastavalt oma vajadustele. Sööge salateid suppide asemel. 
Kasutage soolata salatikastet või tavalist õli ja äädikat. Eelistage värskeid puuvilju ja mahla 
mafgustoitudele või eelroogadele. Assortii, erinevatest tükeldatud, värsketest puuviljadest 
sobib hästi ka kohvikõrvaseks suupisteks. 


Kui teil on meniere'i haigus, siis tuleb lugeda etikette hoolikalt. Lisaks otsesele naatriumile 
jälgige järgmisi koostisosi, mis on samuti kõrge naatriumisisaldusega: hüdrolüüsitud taimne 
valk, küpsetuspulber, naatriumnitraat, naatriumbensoaat, sool, naatriumvesinikkarbonaat 
(söögisooda), sojakaste, naatriumaskorbaat, vadaku kuivainete naatriumglutamaat. Neid 
kasutatakse toiduainete tööstuslikul valmistamisel ja neid ei ole klassifitseeritud soola 
nimetuse alla. Sool on sageli kasutatav säilitusaine ja sellest tuleneb, et töödeldud 
toiduainetes, eriti konserveeritud suppides ja köögiviljades, mis on kaubanduslikult 
valmistoidud, töödeldud lihas ja juustus, võib olla palju "peidetud" soola. 


Värske liha ja värske vöi külmutatud köögiviljade toiduks valmistamisel ärge kunagi 
lisage neile soola. Hoidke tagavaraks värsket köögi- ja puuviljad köikvöimalike soolaste 
küpsiste ja suupistete asemel. Soolaasendajaid, mis baseeruvad peamiselt kaaliumil, ei tohi 
samuti piiramatult tarbida. Kuigi kaalium ohustab organismi vähem, kui naatrium, ei ole ka 
selle liigne tarbimine ohutu. 


Teine oluline punkt on meeles pidada, et mõned käsimüügiravimid, nagu lahtistid, 
köharavimid, = valuvaigistid ja unerohtud võivad sisaldada rohkelt = naatriumi. 
Ja kolmandaks: ka mõned veepehmendid toimivad naatriumi baasil. 


Võimalik, et te ei pea midagi muutma. See tähendab, et te olete siiani toitunud tervislikult. 
Juhul, kui leiate, et olete seni tarbinud liigselt soola, tehke korrektiive oma menüüs. 
Inimestel on kombeks süüa rohkem, kui nende organism vajab. Mida vähem me sööksime, 
seda vähem satuks soola (naatriumi) meie organismi. Aastakümneid kestnud uurimistöö 
põhjal võime öelda, et soolatarbimise vähendamine võib muuta oluliselt meie elukvaliteeti. 


Karin Henderson — terviseekspert, Kanada. 


Miks ei tohi kõrvu vatitikuga puhastada? 


Kui oled kuulnud, et vatitikuga kõrvade puhastamine võib olla kahjulik, oleks aeg teada 
saada ka selle põhjused. 


Vaigu peamine ülesanne on kõrva kaitsta, vahendab Huffington 
Post. «Veel aitab vaik kõrvakanalit puhtana hoida,» ütles Rootsi 
neuroteaduste instituudi teadlane Douglas Backous. Vaik ei hoia 
mitte ainult tolmu ja mustust kõrvakilest eemal, vaid loob 
antibakteriaalset keskkonda ja määrdeaineid. Ja üks looduse 
imesid — kõrvad suudavad end ise puhastada! Kui kõrvavaik 
kuivab, aitab igasugune lõualuu liigutamine, näiteks söögi 


mälumine, vanal vaigul körvast kuulmekäigu kaudu välja tulla. 

«Probleem on aga selles, et inimene arvab, et ta on oma kehast targem ning hakkab ise 
körvu puhastama. Jah, vatitikud on muidugi piisavalt väiksed, et körva mahtuda, aga need 
tegelikult lükkavad vaigu veel sügavamale körva sisse. Seal aga jääb vaik nendesse 
kohtadesse kinni, mis end ise ei puhasta,» räägib Backous. 


«Sügavamale kinni jäänud kõrvavaha tõttu võivad sisekõrva koguneda bakterid ja 
viirused, mis võivad põhjustada valu ja haiguseid,» lisas ta veel. Samuti võib vaigu 
kaugemale lükkamine blokeerida kuulmekäigu, mis võib kaasa tuua kuulmise halvenemise. 
Kui lükata vaiku aga veel kaugemale, võib olla tagajärjeks trummikile purunemine. 


"Kuidas ma tulen toime stressiga ja elan täisväärtuslikku elu" 
Hugh Jackman 


Jalgpalli MM-võistluste ja Wimbledoni meeste finaali vahel leidis filmistaar ja pereisa 
Hugh Jackman aega raadiointervjuu jaoks David Lunchi organisatsiooni juhataja Bob 
Rothiga. Kui te varem ei ole seda teadnud, siis Hugh on tänapäeval sama meeldiv 
inimesena, nagu ka tema tegelaskujud ekraanil, ja tal oli rääkida nii mõndagi huvitavat. 


Rääkides oma elukutsest nõustub Hugh, nagu paljud teisedki inimesed, et tal on esinenud 
palju stressi ja sellest tingitud raskusi tulla toime pideva närveerimisega. Sageliesinev 
ärevus- ja hirmutunne oli niivõrd sagedaltesinev, et tema abikaasa ohkas kergendatult: 
"Hea, et sain oma mehe tagasi." peale seda, kui Hugh oli lõpetanud mõne erilist stressi 
tekitanud tegevuse. Hugh jätkab: "Parim võimalus selleks oli mulle meditatsioon. 
Mediteerisin enne, kui läksin läbi viima Oscar-gaalat, mediteerisin enne, kui läksin lavale, 


mediteerisin hommikuti ja sageli ka löuna-ajal, kui mul oli filmimine. See nagu nulliks kogu 
stressi, mida minu töö tekitab." 


"Ma ei väida, et mul ei oleks enam rambipalavikku või et mul ei oleks enam stressi, 
kuid ... Mulle meeldib veeklaasi-analoogia ... Alguses, kui klaasi kallatakse liivaga segatud 
vett, on see sogane. Kui mul on stress, on minu mõttemaailm samasugune. Kui ma olen 
mediteerinud, kõik vajub põhja, meel, nagu vesigi, on puhas ja läbipaistev, mis aitab kaasa 
energia juurdevoolule. Otsused, mis ma teen, on reaalsemad ja ma tunnen, et kasutan oma 
energiat ja aega ratsionaalsemalt. Suudan paremini saada aru kaasinimestest. Ja näitlejana 
on mul lihtsam oma tööga haksaada. Suudan ennast lülitada välja tarbetust ja keskenduda 
olulisele. Ja kõik see muutus on toimunud tänu mediteerimisele." 


Saladus, mille Hugh on avastanud, on see, et stress ei ole midagi välispidist. Oscar-gala 
läbiviimine ei ole iseenesest stress - vaid stress on see, mis juhtub inimeses endas. Ja ehkki 
see ei tundu olevat alati võimalik, on inimesel siiski võimalik teha muutusi, mis muudavad 
meie suhtumist välismaailma seda ise isegi enesele teadvustamata. Meditatsioon on üks 
selliseid võimalusi. (Kui te ei taha uskuda Hughi sõnu, kes õppis meditatsiooni tehnikat 
kasutama 24-aastasena, et areneda edasi näitlejana, kuid tuli arusaamisele, et see pakub 
palju muudki, võite alati tutvuda uuringutulemustega). 


Hugh ja tema abikaasa Debora-Lee toetavad ka David Lynchi organisatsiooni püüdlusi 
anda õpetust ühiskonna riskirühmadele. Kui Bob toob selle esile, Hugh vastab: "Minu 
arvates on see väga tähtis, mida te oma organisatsioonis teete ... Teie ettevõtmistes 
osalemine on olnud minu jaoks üks erakordsemaid õhtuid, mida olen kogenud, kuna võisin 
näha inimeste suutlikkuse kasvu ja nende sõna-sõnalist muutumist kogu tulevaseks eluks 
selle lihtsaltõpitava meetodi abil." 


Medittsioonitehnika ei ole siiski ainult viimase hädas olevate inimeste jaoks. See sobib 
kõigile: lastele (Hugh ja Debora-Lee tutvusid sellega oma 14-aastase poja vahendusel), 


ateistidele (kui küsitakse, kas see on religioon, vastab Hugh: "Kas kõndimine on 
religioon?") See on kõigile, kes tahab parandada oma elukvaliteeti. 


tm.org/blog/people/hugh-jackman-interview/ 


6. septembril toimus Saaremaal üritus, millest mul oli au osa võtta 


V.a. hr. Heinar Kudevita! 


Saaremaa Vaegkuuljate Ühing tähistab 2014. aastal oma 15. sünnipäeva. 
Laupäeval 6. sept. algusega kl. 12.00 toimub Saaremaa Puuetega Inimeste Koja saalis (Pikk 


39, Kuressaare) kuulmisalane konverents „Vaegkuuljana kuuljate hulgas“, olete palutud 
osalema. 


Konverentsi kava 
Muusikaline tervitus SPIKoja ansamblilt VIU. 


1. Kuulmislanguse diagnoosimine ja rehabilitatsioon 

dr. K. Kruustük SA Tartu Ülikooli Kliinikumi Körvakliinikust 

2. Müstiline tinnitus - Heinar Kudevita Tinnituse ja Menieri ühingust. 

3. Kuulmisabivahenditest- Arvo Kannel Tallinna Kuulmisrehabilitatsiooni Keskusest 

4. Eesti Vaegkuuljate Liidu tegemistest- Külliki Bode Eesti Vaegkuuljate Liidust 

5. Saaremaa Vaegkuuljate Uhingu algusaastad- Uno Taimla Eesti Vaegkuuljate Liidust 

6. Saaremaa Vaegkuuljate Ühing täna - Eda Põld Saaremaa Vaegkuuljate Ühingust 

7. KÜSK-i projektist , Kuulmisnõustamise teenuse arendamine Saare maakonnas“ - Marju 
Saar ja Avo Levisto Saaremaa Puuetega Inimeste Kojast8. Vaegkuuljana kuuljate hulgas - 
Raivo Mägi, Saaremaa Vaegkuuljate Ühingust 


Pidulik lõunasöök kl. 14.30 


Saaremaa Vaegkuuljate Ühingu juhatus 

